section_heading: Promet
paragraph_text: U Calgaryu se gradske ulice u centru grada sijeku pod pravim kutom, a avenije su položene u smjeru istok-zapad, dok su ulice položene u smjeru sjever-jug. Javni prijevoz je organiziran autobusima i lakom željeznicom. Gradska željeznica, poznata kao CTrain je bila jedna od prvih takvih u Sjevernoj Americi. Sastoji se od tri linije u dva smjera u duljini od 42,1 kilometra, a njome se vozi oko 42% radne snage. Autobusi su organizirani u 160 linija na kojima vozi 800 vozila. U gradu je uređeno 260 kilometara biciklističkih staza.